ఉండవెల్లి మండలం

ఉండవెల్లి మండలం, తెలంగాణ రాష్ట్రం, జోగులాంబ గద్వాల జిల్లాకు చెందిన మండలం.తెలంగాణ ప్రభుత్వ ఉత్తర్వులు GO. Ms. No. 244, Revenue (DA-CMRF) Department, Date: 11.10.2016 గతంలో ఉండవెల్లి గ్రామం మహబూబ్ నగర్ జిల్లా, మానోపాడ్ మండలానికి చెందిన గ్రామంగా ఉండేది. 2016 లో జరిగిన జిల్లాల పునర్వ్యవస్థీకరణలో భాగంగా ఈ గ్రామం మండల కేంద్రంగా ఉండవెల్లి మండలాన్ని కొత్తగా ఏర్పరచారు. ఇందులో 15 గ్రామాలున్నాయి. ప్రస్తుతం ఈ మండలం గద్వాల రెవెన్యూ డివిజనులో భాగం..ఇది సమీప పట్టణమైన కర్నూలు నుండి 19 కి. మీ. దూరంలో ఉంది.ఈ మండలంలో 15   రెవెన్యూ గ్రామాలు ఉన్నాయి.

 గణాంకాలు 
2016 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 168 చ.కి.మీ. కాగా, జనాభా 29,923. జనాభాలో పురుషులు 15,226 కాగా, స్త్రీల సంఖ్య 14,697. మండలంలో 7,160 గృహాలున్నాయి.

 2016 లో ఏర్పడిన మండలం 
లోగడ ఉండవెల్లి గ్రామం మహబూబ్ నగర్ జిల్లా, గద్వాల రెవెన్యూ డివిజను పరిధిలోని మనోపాడ్ మండలానికి చెందింది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల పునర్య్వస్థీకరణలో భాగంగా ఉండవెల్లి గ్రామాన్ని (1+14) పదిహేను గ్రామాలుతో నూతన మండల కేంధ్రంగా జోగులాంబ జిల్లా, గద్వాల రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.తెలంగాణ ప్రభుత్వ ఉత్తర్వు సంఖ్య GO Ms No 244 Revenue (DA-CMRF) Department, Dated: 11-10-2016

 మండలం ఉనికి 
ఉండవెల్లి మండలానికి తూర్పున అలంపూర్ మండలం, దక్షిణాన తుంగభద్రా నది ఉత్తరాన కృష్ణానది, పశ్చిమాన మానోపాడ్,వడ్డేపల్లి మండలాలు సరిహద్దులుగా ఉన్నాయి.

 మండలం లోని గ్రామాలు 

 రెవెన్యూ గ్రామాలు 
 ఉండవెల్లి
 ఎ.బుర్దిపాడ్
 చిన్న ఆముద్యాలపాడు
 కంచుపాడు
 పుల్లూర్
 కలగొట్ల
 మెన్నిపాడు
 బొంకూర్
 ఇటిక్యాలపాడు
 మారమునగాల
 సేరిపల్లి
 ప్రాగటూర్
 తక్కశిల
 భైరాపూర్
 బస్వాపూర్
 మండలం లోని రైల్వే స్టేషన్లు 

 జోగులాంబ రైల్వే స్టేషన్
 అలంపూర్ రోడ్ రైల్వే స్టేషన్
 మండలం లోని ప్రసిద్ధ దేవాలయాలు 
 ఎల్లమ్మ దేవాలయం, కంచుపాడు

మండలంలో ఉన్నత పాఠశాలలు ఉన్న గ్రామాలు 
 తక్కశిల
 ఉండవెల్లి

 మండల రక్షక భట నిలయాలు 
 ఉండవెల్లి

మండలానికి చెందిన ప్రముఖులు 

 సురవరం ప్రతాపరెడ్డి
 సురవరం సుధాకర్ రెడ్డి
 దుంపల రామిరెడ్డి
 మూలాలు 

 వెలుపలి లింకులు 

వర్గం:2016 లో ఏర్పాటైన తెలంగాణ మండలాలు